Il-ġenituri ta' Drew ibiddlu traġedja f'kampanja biex aktar nies isiru donaturi tal-organi Il-programm Dwarna ta' din il-ġimgħa jitkellem dwar l-inizjattiva ‘Life after Drew,’ li l-għan tagħha huwa li tqajjem kuxjena dwar id-donazzjoniji tal-organi. Din il-kampanja bdiet ftit tas-snin ilu meta l-familja Abela tilfet lit-tifel tagħhom Drew. Kenneth u Sharon, il-ġenituri ta’ Drew, immedjatament offrew li l-organi tat-tifel tagħhom jingħataw b’donazzjoni biex seba’ persuni oħra llum qed jgħixu ħajja aħjar. Minn hemm nedew kampanja biex aktar nies jniżżlu isimhom f'dan ir-reġistru ta' donaturi tal-organi. Waqt il-programm Dwarna titkellem ukoll Christine Grixti li rċeviet qalb Drew. Il-programm 'Dwarna' jixxandar kull nhar ta' Ħamis, fl-4:30pm fuq TVM2.